Exqrch/javanese-Komodo-pixelgpt huggingface dataset:
Yuni Shara Yuni Shara (lair ing Batu, Jawa Wétan, 3 Juni 1972), iku artis lan penyanyi Indonesia
Bapaké jenengé Trenggono lan ibuné Rachma Widadiningsih.
BoA BoA (권보아 Kwon, Boa, lair ing Gyeonggi, Koréa Kidul, 5 November 1986), iku penyanyi pop Koréa Kidul
Dhèwèké nyanyi ing basa Koréa, basa Jepang, lan basa Inggris
Dhuwure BoA ya iku 162 cm
Wadon kang duwé bintang scorpio iku agamané Katulik
Dhèwèké duwé golongan dharah AB
BoA iku anak ragil, adhi saka Kwon Soon-uk lan Kwon Soon-hwon
BoA wiwit dikenal wong akèh wiwit nggawe album "Valenti" ing taun 2003.
Pinatubo Gunung Pinatubo iku gunung ing Luzon, Filipina
Gunung iki dhuwuré 1.485 m
Letusan iki tingkat letusane (VEI) VEI 6.Gunung iki sakdurunge letusan 1991 dhuwure 1.745 m
Letusan iki ngasilake "global cooling" 0.5°C taun 1991-1993.
Omah Limasan Omah Limasan iku wangun umah adat Jawa sing payoné awangun limas
Omah Limasan iki kaciri saka payoné sing duwé 4 (papat) babagan sisih, nganggo dudur
Akèh-akèhé kanggo papan padunungan
Perkembangan saka wangun iki yèn ditambah èmpèr utawa serambi, sarta sawatara ruangan bakal kacipta wangun-wangun sinom, kutuk ngambang, lambang gantung, trajumas, lan liya-liyané.
Pringgitan Pringgitan iku pérangan ruangan ing umah adat Jawa sing dunungé ana antarané pendhapa lan dalem utama (Dalem Ageng)
Pringgitan duwé kagunan kanggo nampa tamu, lan papan kanggo pagelaran wayang nalika ana gawé utawa hajatan
Ruang pringgitan iki uga bisa kanggo lenggahan ngénggar-énggar penggalih wayah soré.
Agus Suhartono Laksamana TNI Agus Suhartono (#ALIH) iku Panglima Tentara Nasional Indonésia wiwit 28 September 2010 nganti 30 Agustus 2013
Sadurungé njabat minangka Kepala Staf TNI Angkatan Laut wiwit tanggal 9 November 2009 nganti 28 September 2010 nggantèkaké Laksamana TNI Tedjo Edhy Purdijatno
Agus Suhartono namataké pendhidhikan militèr ing Akademi Angkatan Laut (AAL) taun 1978
Saliyané iku, Agus Suhartono ngrampungaké pendhidhikan Sekolah Staf lan Komando TNI AL taun 1994, Sesko TNI taun 1999, lan Lembaga Ketahanan Nasional taun 2003
Agus Suhartono tau njabat minangka Komandan Gugus Tempur Laut Koarmatim lan Asisten Operasi KSAL
Sadurungé diangkat dadi KSAL, njabat minangka Irjen Departemen Pertahanan
Laksamana Agus diajokaké déning Présidhèn RI Susilo Bambang Yudhoyono minangka calon tunggal Panglima TNI
Tanggal 27 September 2010, Agus Suhartono lolos uji kelayakan déning DPR lan diangkat dadi Panglima TNI
Laksamana Laksamana iku istilah sajeroning Basa Indonésia asal saka Basa Melayu, ya iku "panglima tertinggi ing sagara’’
Kayadéné nalika dianggo ing mangsa Sultan Iskandar Muda (1593-1636) ing Kasultanan Acèh sing duwé panglima angkatan sagara wanita Laksamana Malahayati
Hang Tuah, sing dinuga asal saka Kapulauan Riau#ALIH , dihikayataké sajeroning Sastra Melayu dadi siji laksamana ing Karajan Malaka ing abad angka 14
Ing TNI Angkatan Laut, Laksamana minangka jenjang kapangkatan paling dhuwur, setara karo Jenderal ing TNI Angkatan Dharat utawa Marsekal ing TNI Angkatan Udara
Penyandang pangkat iki nganggo tandha pangkat kanthi bintang papat ing pundhak.
Terorisme Terorisme iku serangan-serangan kakoordinasi kang duwé angkah mbangkitaké rasa wedi sajeroning masarakat
Béda karo perang, aksi terorisme ora tundhuk marang tatacara paprangan kaya déné wektuné kang ora kinira lan sasaran kurban jiwa kang acak sarta kerep wujud warga sipil.
Ratifikasi Ratifikasi iku prosès adopsi perjanjian internasional, utawa konstitusi utawa dhokumèn sing asipat nasional liyané (kaya amandhemèn marang konstitusi) liwat pasetujon saka saben èntitas ing jeroné
Prosès ratifikasi konstitusi kerep ditemoni ing nagara fédherasi kaya Amérikah Sarékat utawa konfederasi kaya Uni Éropah
Sajeroning pasal 2 Konvensi Wina 1969, ratifikasi didhéfinisèké minangka tindakan internasional ing ngendi siji Nagara nyatakaké kasadyan utawa nglairaké pasetujon marang siji prejanjèn internasional
Amarga saka iku ratifikasi ora "berlaku surut", nanging nembé ngiket wiwit penandhatanganan ratifikasi.
Chiang Kai-shek Chiang Kai-shek utawa Jiang Jie-shi (Mandarin) (#ALIH) iku pemimpin kubu nasionalis sing adhep-adhepan karo kubu kuminis sajeroning perang sadulur ing Tiongkok nalika Jaman Républik
Jeneng resminé ya iku Jiang Zhong-zheng, déné Jiang Jie-shi iku jeneng cilikané.
Hamengkubuwana V Sri Sultan Hamengkubuwana V (Jawa: ꦯꦸꦭ꧀ꦡꦤ꧀ꦲꦩꦼꦁꦑꦸꦨꦸꦮꦟ꧇꧕​) utawa Radèn Mas Gathot Menol iku sultan kalima Kasultanan Ngayogyakarta
Radèn Mas Gathot Menol lair ing Ngayogyakarta, 20 Agustus 1821 lan séda ing Ngayogyakarta, 5 Juni 1855
Sultan Hamengkubuwana jumeneng nata wiwit tanggal 19 Dhésèmber 1823-17 Agustus 1826, lan sabanjuré wiwit 17 Januari 1828-5 Juni 1855 sing diselingi déning papréntahan Hamengkubuwana II amarga kaanan pulitik ora ajeg nalika semana
Asma asli Sri Sultan Hamengkubuwana V yaiku Gusti Radèn Mas Gathot Menol, putra kaping enem Hamengkubuwana IV kang lair tanggal 24 Januari 1820 saka pramèswari Gusti Kangjeng Ratu Kencana
Nalika rumaja panjenengané wus antuk gelar Pangéran Mangkubumi
Panjenengané uga antuk pangkat Létnan Kolonèl taun 1839 lan pangkat Kolonèl taun 1847 saka pamaréntah Hindhia Walanda
Jumeneng natané diwiwiti taun 1823 kamangka lairé nalika taun 1820, mula Sultan Hamengkubuwana V miwiti jumeneng natané awit umur 3 taun
Hamengkubuwana V nyerakaké sesambungan antarané Kraton Ngayogyakarta lan papréntahan Hindhia Walanda kang kebawah Krajan Walanda, murih nindakaké taktik perang pasif, yaiku panjenengané ngadhemaké gègèran klawan tanpa ana wutahing getih
Sri Sultan Hamengkubuwana V kepéngin sesambungan antarané kraton lan pamaréntah Walanda bisa padha-padha mbathèni, saéngga bisa mujudaké ayem tentreming masarakat ing tlatah Ngayogyakarta.
Kyai Maja Kyai Maja utawa Kyai Modjo lair watara taun 1792 lan sabanjuré dadi guru agama (ulama) sing duwé prabawa ing laladan Pajang cedhak Delanggu, Surakarta
Jeneng sabeneré ya iku Muslim Mochammad Khalifah.
Hendrik Merkus de Kock Hendrik Merkus baron de Kock (#ALIH) iku perwira militèr, mantri, lan senator Walanda
Taun 1821 kalibet sajeroning èkspèdhisi militèr menyang Kasultanan Palembang kanggo ngatasi pambrontakan sultan Palembang
Sultan kasil dicekel lan Kasultanan Palembang dibusak
Sabanjuré, minangka lètnan gubernur jendral (1826-1830), De Kock nuntun perang nglawan Pangeran Diponegoro sajeroning Perang Diponegoro.
Pagunungan Menorèh Pagunungan Menorèh iku kawasan pagunungan/pabukitan sing mbentang ing wewengkon lor-kulon Kabupatèn Kulon Praga, sisih wétané Kabupatèn Purwareja, lan sapérangan Kabupatèn Magelang; sisan dadi wates alamiah kanggo katelu kabupatèn mau
Pabukitan iki kawangun saka watu karang lan dudu vulkanik, mujur wiwit saka wewengkon Bagelèn ngalor nganti tekan sisih kulon Kutha Magelang
Pabukitan Menorèh dikenal sajeroning sajarah minangka basis pertahanan Pangeran Diponegoro bebarengan karo para pengiringé sajeroning Perang Jawa (1825–1830) nglawan Hindhia-Walanda.
Afgansyah Reza Afgansyah Reza (#ALIH) iku penyanyi Indonesia katurunan Minang
Anak nomer loro saka papat sadulur pasangan Lola Purnama lan Loyd Yahya iki ngrilis debut album mawa irah-irahan "Confession No.1" ing sasi Januari 2008.
Prastawa kacilakan tambang Copiapó ing taun 2010 Kacilakan Tambang Copiapó 2010 iku kadadéan ing tanggal 5 Agustus 2010
nalika tambang emas-tembaga San José cedhak Copiapó, Cile, ambruk lan ngurung 33 wong ing ngisor lemah
Para kuli tambang iki bisa urip ing jero lemah kanggo 69 dina, iki sawijining rékor anyar
Tambang San José iku dunungé kurang luwih 45 km sisih lor Copiapó, ing Cile lor
Para kuli tambang iki padha kakurung ing jero 700 mèter sangisoring lemah utawa 5 km saka gapura ngarep
Tambang iki nduwé sajarah ala
Sadurungé wis kerep ambruk lan malahan wis tau ana kurban jiwa
Kuli tambang kapisan sing bisa dislametaké ya iku Florencio Ávalos, sing diwiwiti ing tanggal 12 Oktober 2010 23:55 wektu lokal (02:55 UTC).
Institut Tèknologi Bandung Institut Téknologi Bandung (ITB) iku perguruan tinggi nagari sing dumunung ing Kutha Bandung
ITB diadegaké tanggal 2 Maret 1959
Wektu iki status ITB yaiku BHMN (Badan Hukum Milik Nagara)
Kampus utama ITB sapunika ana ing sekolah tinggi tèhnik kapisan Indonésia.Lan duwé institusi pandhidhikan tinggi ngutamakake ITB duwé karakteristik lan misi.Banjur mènèhi prabawa lan perkembangan kang tumuju ing madegé ITB Rektor ITB sapunika yaiku Prof
Sajarah ITB asal usulé wiwit abad kalihdasa, kanthi prakarsa masarakat panguasa ing mangsa iku
Gagasan utama madegake kanggo nyukupi kabutuhan tenaga tèhnik kang siyap ing mangsa ngarep antara gayutan Inonésia lan njaba nagari kaya ta gayutan antara nagari Walanda uga tlatah jajahan ing kawasan Nusantara, kang njalari anané Perang Donya Kapisan
"De Techniche Hoogeschool te" Bandung madeg tanggal 3 Juli 1920
ITB madeg kapisanan ing tanggal 3 Juli 1920 kanthi jeneng "Technische Hooge School (THS)" te Bandoeng lan duwé siji fakultas "de Faculteit van Technische Wetenschap" sarta duwé siji jurusan yaiku "de afdeeling der Weg en Waterbouw"
ITB uga dadi tlatah présidhèn Indonésia kapisanan, Soekarno nyabet gelar insinyur sajeroning ngangsu ngèlmu ing babagan Teknik Sipil
Wektu iki ITB duwé 12 fakultas utawa sekolah
Karolas fakultas/sekolah mau yaiku: "Artikel utama: Pratélan rektor Institut Teknologi Bandung"
Gunung Tangkuban Prau Gunung Tangkuban Prau utawa Gunung Tangkuban Perahu utawa Gunung Tangkuban Parahu iku gunung sing dumunung ing provinsi Jawa Kulon, Indonésia
Dunungé watara 20 km arah lor Kutha Bandhung, dhuwuré 2.084 mèter
Wangun gunung iki wujud "Stratovulcano" kanthi pusat érupsi sing pindhah-pindhah saka wétan mangulon
Gunung Tangkuban Prau yaiku salah sawijiné gunung geni kang isih aktif ing Pulo Jawa
Gunung iki wis ana ping pira baé dicathet tau njeblug, kang andadekake kawah sing cacahé ana sanga
Ing antarané yaiku Kawah Ratu, Kawah Upas, Kawah Domas, lan liya-liyané.
Hertz Hertz (simbol: Hz) iku unit SI tumrap frekuensi
Tembung Hertz dipilih kanggo mulyakaké jasa Heinrich Rudolf Hertz amarga kontribusiné sajeroning babagan elektromagnetisme
Hertz nyatakaké akèhé gelombang ing dalem sasekon (1 Hertz = 1 gelombang per sekon)
Unit iki bisa dipigunakaké kanggo ngukur gelombang apa waé sing périodhik
Conto: Frekuensi saka gerak bandul jam iku 1 Hz
Ukuran tikelan kanggo Hertz miunakaké sistem metrik ya iku tikelan mendhuwur wujud kilo, mega, giga
Déné tikelan mangisor miunakaké ékan ukuran kaya desihertz, sentihertz lan sabanjuré
Luwih jlèntrèh pirsani tabel ing ngisor iki:
Ka (aksara Bali) Ka punika salah satunggaling "aksara wianjana" (aksara konsonan) ing sistem panyeratan aksara Bali ingkang nglambangaken swanten /k/
Manawi aksara punika dipunlatinaken, aksara punika dipunserat "Ka"
Aksara punika kalebet ing "warga kanthya" (konsonan langit-langit wingking)
Ing sistem panyeratan aksara Bali, awis kepanggih wontenipun Ka mahaprana, inggih punika aksara Ka ingkang dipunsusul hembusan /h/
Manawi dipunlatinaken, aksara punika sami kaliyan "kha"
Manawi nyerat tembung ingkang gadhah swanten /kʰa/, lajeng dipunsamèkaken kémawon kaliyan aksara Ka saking warga aksara ingkang cocog
Saged migunakaken wujud Ka ingkang dipuntumuti tedung (wujud 1, dipunpendhet saking buku "Pasang Aksara Bali"), utawa Ka ingkang kados Na kalih garis ing wingkingipun (wujud 2)
Wujud Ka mahaprana ingkang kaping kalih kados kalih aksara Jawa
Punika nedahaken wontenipun prabawa aksara Jawa wonten ing aksara Bali
Wujudipun huruf Ka ing aksara Bali kados wujudipun huruf Ka ing aksara Jawi
Ingkang bènten saking kakalihipun inggih punika gagrag ing panyeratipun
Wujudipun Ka Mahaprana ing aksara Bali katingalipun pikantuk pangaruh saking aksara Jawi
Panganggénipun aksara Ka sami kaliyan panganggénipunn Ka (Dewanagari: क) ing abjad basa Sansekerta
Ing sistem panyeratan aksara Bali, Ka diginakaken ing tetembungan ingkang gadhah swanten /k/ ing basa Bali utawa sakliyanipun basa Bali
Saklawasipun Ka boten dipunparingi sandhangan swanten, lajeng Ka dipunwaos "ka" (waos: /kə/ utawa /ka/, ndhèrèk tembungipun)
Sawetawis, Ka mahaprana diginakaken kanggé tetembungan ingkang gadhah fonem [kʰ].
Peperangan Sekigahara Peperangan Sekigahara (関ヶ原の戦い, sekigahara no tatakai) iku peperangan kang dumadi tanggal 15 September 1600 miturut kalèndher lunar (21 Oktober 1600 miturut kalèndher Grégorius) ing Sekigahara, distrik Fuwa, Provinsi Mino, Jepang
Peperangan nglibataké pihak kang kabawah Tokugawa Ieyasu nglawan pihak Ishida Mitsunari gegandhèngan karo rebutan kakuwasan sawisé sédané Toyotomi Hideyoshi
Peperangan dimenangké déning pihak Tokugawa Ieyasu kang muluské dalan nuju kawanguné Keshogunan Tokugawa
Endhem-endheman Peperangan Sekigahara duwé peran sajeroning ngliraké obahan nggulingké papréntahan Keshogunan Edo ing abad kaping 19 kang diwiwiti saka wewengkon "han" Satsuma lan Chōshū
Pihak kang regejegan sajeroning peperangan iki kapérang dadi kubu Tokugawa (Wadyabala Lor) lan kubu panyengkuyung klan Toyotomi (Wadyabala Kulon)
Klan Toyotomi dhéwé ora mihak salah siji pihak kang regejegan lan ora njupuk pérangan sajeroning peperangan
Sawisé peperangan rampung, kakuwasan militèr luwih kasil dikuwasani pihak Tokugawa saéngga Peperangan Sekigahara uga misuwur kanthi aran "Tenka wakeme no tatakai" (天下分け目の戦い, peperangan kang nemtokaké pamimpin Jepang)
Nalika dumadiné peperangan durung dipigunakaké istilah Wadyabala Kulon lan Wadyabala Wétan
Kaloro istilah mau nembé dipigunakaké para sajarawan ing tembé wuri kanggo nyebut rong pihak kang regejegan.
Na kojong Na kojong utawa Na punika salah satunggaling "aksara wianjana" (aksara konsonan) ing sistem panyeratan aksara Bali, ingkang nglambangaken swanten /na/
Manawi dipunlatinaken, aksara punika dipunserat "Na"
Aksara punika kalebet ing "warga dantya" (konsonan waja/"labial"), punika aksara ingkang nglambangaken swanten saking kasil nemplokaken lidhan ing lengkung suku waja bagèan inggil
Na kojong utawa Na dipunicapaken kados aksara "n" ing tembung: "namung" (basa Jawa), "nāraka" (basa Sansekerta), "napi" (basa Bali), "nib" (basa Inggris)
Panganggénipun aksara Na kojong utawa Na sami kalih panganggénipun Na (Dewanagari: न) ing abjad basa Sansekerta
Ing sistem panyeratan aksara Bali, Na diginakaken ing tetembungan ingkang gadhah swanten /n/ saking basa Bali utawa sakliyanipun
Saklawas Na kojong boten dipunparingi sandhangan swanten, lajeng punika dipunwaos "na" (waos: /nə/ utawa /na/, ndhèrèk tembungipun)
Panggantosan dhateng Na rambat
Manawi wonten ing tetembungan swanten /n/ ingkang dipuntumuti swanten /r/ (tuladhanipun: "warna", "purna", "sirna", dsb), lajeng manawi dipunserat ing aksara Bali, aksara N ing tembung punika kedah dipunserat kaliyan Na rambat, sanès Na kojong
Kedah ngoten punika amargi panyeratan tetembungan ing aksara Bali kedah ningali "warga aksara" (laladan artikulasi tradhisional)
Miturut aturan tradhisional aksara Bali, posisi lidhan rikala angicapaken swanten /r/ punika "murdhanya" (langit-langit atos)
Saèngga manawi swanten /r/ dipuntumuti swanten /n/ (tuladhanipun aksara N ing tembung "warna") lajeng, swanten /n/ ("dantya") kagantos dhateng swanten /ɳ/ ("murdhanya")
Nanging, ing fonologi, swanten /r/ punika konsonan getar gronggongan waja, sawatawis swanten /n/ punika konsonan sengau gronggongan waja
Lajeng saking punika, laladan artikulasinipun sami namung bènten sakedhik saking aturan panyeratan aksara Bali
Manawi ing satunggal tembung gadhah swanten /n/ (konsonan waja/"warga dantya") ingkang dipuntumuti swanten /c/ utawa /ɟ/ (konsonan langit-langit (palatal)/"warga talawya"), lajeng swanten /n/ punika kagantos dhateng swanten /ɲ/ (konsonan sengau langit-langit)
Tudladhanipun: "ranjang", "pancing", "panjang", "manja", lsp
Ing aksara Bali, konsonan nasal langit-langit dipunlambangaken aksara Nya (aksara Latin: Ñ)
Saèngga, manawi ing satunggal tembung wonten aksara N ingkang dipuntumuti aksara C utawa J, manawi dipunserat dhateng aksara Bali, aksara N punika kedah dipunserat ngagem Nya, sanès Na kojong
Ewadéné, tiyang Indhonésiya punika langkung umum miginakaken konsonan ghésèk /t͡ʃ/ lan /d͡ʒ/ tinimbang konsonan letup /c/ lan /ɟ/
Swanten /t͡ʃ/ kados /c/ lan /d͡ʒ/ kados /ɟ/
Kalihipun dipunlambangaken kaliyan aksara C (Ca) lan J (Ja)
Konsonan ghésèk punika kalebet kelompok konsonan pascarongga-waja, sanès konsonan langit-langit
Manawi ing satunggal tembung wonten swanten /n/ ingkang dipuntumuti swanten /ʈ/ utawa /ɖ/ (konsonan tarik-wingking/"warga murdhanya"), lajeng swanten /n/ (konsonan waja) punika kagantos dhateng /ɳ/ (konsonan tarik-wingking)
Saèngga, manawi ing satunggal tembung wonten aksara Na kojong dipuntumuti gantungan Ta latik utawa Da madu, aksara Na kojong punika kedah dipun-gantos kaliyan Na rambat.
Sepur Blora Jaya Èksprès Sepur Blora Jaya Èksprès iku jeneng siji rangkéan sepur ing Indonésia
Nglayani kaum komuter ing rute Semarang-Cepu-Bojanegara kanthi migunakaké unit KRD gawéan PT INKA
Tiket Blora Jaya Èxprès kanggo sauntara wektu didol Rp 25.000,- kanthi rong wektu pambrangkatan, ya iku jam 05.00 lan jam 13.00 saka Cepu
Taun 2010, rega karcis sepur sing mampu nampung 574 penumpang iki diundhakaké dadi Rp 28.000,-.
Jadwal sepur ing Indonésia Ing ngisor iki jadwal lelampahan sepur ing Indonésia sing yaiku tabel wektu kedhatengan lan kamangkatan lelampahan sepur penumpang ing Indonesia adhedasar grafik lelampahan sepur (Gapeka) sing ditanggepi kaleh Direktorat Jenderal Perkeretaapian lan PT
Kereta Api Indonesia taun 2021 ditrapake 10 Februari 2021.
Sepur Gumarang Sepur Gumarang yaiku layanan sepur penumpang kelas eksekutif lan bisnis sing dioperasiake PT
Kereta Api Indonesia (Persero) dinggo nglayani lintas Setatsiyun Surabaya Pasarturi-Pasar Senen
Sepur sing ngawa lima sepur eksekutif lan sanga sepur bisnis ning sak rangkaian mandeg ning Setatsiyun Bekasi (gur KA 127, arah Jakarta), Jatibarang, Cirebon, Tegal, Pemalang, Pekalongan, Semarang Tawang, Ngrombo, Cepu, Bojonegoro, Babat, Lamongan, dan Surabaya Pasarturi Jeneng Gumarang asalé saka tembung banthèng (sapi alas) kang digambaraké minangka satwa kang gagah
Sepur niki taripe antara Rp300.000,00 - Rp600.000,00 (bisnis) lan Rp375.000-Rp700.000,00 (eksekutif) tergantung jarak sing ditempuh, subkelas/posisi lungguhan ning njero rangkaian sepur, sarta dino-dino tertentu misal akhir minggu lan prei nasional.
Feyenoord Feyenoord iku siji klub bal-balan profésional saka kutha Rotterdam, Walanda
Klub iki diadegaké ing tanggal 19 Juli 1908
Feyenoord main ing liga"Eredivisie", ya iku liga mligi Walanda
Jeneng Feyenoord iki dhedhasar jeneng kampung ing kutha Rotterdam, Feijenoord, dadi cara panulisané rada séjé
Basis Feyenoord iku Stadion Feijenoord kang diarani "De Kuip" utawa 'bak adus' déning para suporteré
Feyenoord iku salah siji saka telung klub kang ana ing Rotterdam
Klub liyané iku Sparta lan Excelsior.
Şalom Şalom (Basa Ibrani: שָׁלוֹם - Shalom, Basa Indonesia: "Damai", Basa Jawa: Tentrem) iku koran minggon Turki-Yahudi kang dibabar ing Istanbul, Turki, abasa Turki lan abasa Ladino kanthi sirkulasi 5.000 ing taun 2005
Dibabar dénig Gözlem Gazetecilik Basın ve Yayın A.Ş.
Diadegaké tanggal 29 Oktober 1947 déning Turki-Yahudi wartawan Avram Leyon
Yakup Barokas minangka redakturé.
International Standard Serial Number "International Standard Serial Number" - ISSN (Nomor Seri Standar Internasional) iku siji nomer unik sing dipigunakaké kanggo idhèntifikasi publikasi berkala médhia cithak utawa èlèktronik
Nomor identifikasi iki sajinis karo ISBN tumrap buku
Penerbit ISSN ing Indonésia
Pusat Dokumentasi dan Informasi Ilmiah (PDII) LIPI iku minangka ISSN "National Center" tumrap Indonésia, duwé tugas lan wewenang kanggo ngayahi pemantauan kabèh publikasi terbitan berkala sing kababar ing Indonésia
Minangka péranganing tanggung-jawab mau, PDII nerbitaké ISSN sing dadi tandha pangenal unik saben terbitan berkala kanthi global
Cara mangertèni nomer ISSN sarta kodebar bisa diwaca ing kaca manual ing ISSN Online.
Wayang suluh Wayang suluh iku wayang modhèren sing digawé saka walulang dipetha kaya wong, kanggo mènèhi sesuluh utawa pepadhang
Wayang iki diangkah kanggo mènèhi pepadhang ngenani bab perjuangan bangsa Indonésia, amarga saka iku paragané uga wujud tokoh-tokoh perjuangan Indonésia kaya Bung Hatta, Bung Tomo, lan sapanunggalané
Wayang suluh uga kalebu wayang modhèren amarga lairé ing jaman sawisé kamardikan.
Supataning Pinianom Supataning Pinianom (Indonésia: Sumpah Pemuda) iku kadadéan sajarah ing Indonésia minangka bukti yèn ing tanggal 28 Oktober 1928 Bangsa Indonésia wis ana lan nyawiji
Prastawa sing nadhani anané kadadéan iki ya iku Konggrès Pamudha kang ditekani para wakil saka organisasi nom-noman nalika wektu semana, kaya ta Jong Java, Jong Ambon, Jong Celebes, Jong Batak, Jong Sumatranen Bond, Jong Islamieten Bond, Sekar Rukun, PPPI, Pemuda Kaum Betawi, lan liya-liyané.
Setatsiyun Cepu Setatsiyun Cepu (CU) iku stasiun sepur kang dumunung ing Balun, Cepu, Blora
Setatsiyun kang dumunung ing èlevasi +28 m dpl iki kalebu sajeroning Daerah Operasi IV Semarang, lan minangka setatsiyun sepur aktif kang dumunung ing paling wétan ing tlatah Jawa Tengah
Setatsiyun Cepu iku setatsiyun sepur gedhé dhéwé ing Kabupatèn Blora, lan manggon ing sangarepé Lapangan Ronggolawe
Saka Setatsiyun Cepu ana tilas percabangan rel sepur tumuju Kutha Blora, kang saiki wis ora aktif
Sembrani, menyang Jakarta lan Surabaya Lokal
Ekonomi Lokal, saking lan menyang Surabaya Jadwal sepur
Ing sor iki jadwal sepur panumpang sing mandheg ing Setatsiyun Cepu per 4 April 2021 (sesuai Gapeka 2021).
Sepur Sembrani Sepur Sembrani minangka layanan sepur kelas penumpang eksekutif lan "luxury" (reguler) sing dilakokno dening PT
Kereta Api Indonesia (Persero) kanggo ngladeni Jalur Gambir-Surabaya lan kosok balene
Jeneng "Sembrani" dijupuk seka crita legenda sing nggambarake jaran sing ana swiwine, Kuda Sembrani
Tarif sepur iki ana ing teksiran watara Rp370.000,00–Rp600.000,00 gumantung jarak sing ditempuh, subkelas/posisi lungguhan ing sakjeroning sepur, sarta dina-dina mirunggan kaya dene dina pungkasaning minggu lan prei nasional
Ing sor iki jadwal lakuning sepur Sembrani per 10 Februari 2021 (Gapeka 2021).
Présidhèn Républik Indonésia Présidhèn Indonésia (jeneng saka kalungguhan resmi: Présidhèn Républik Indonésia) kepala negara minangka pradananing pamaréntah Indonésia
Minangka kepala negara, Présidhèn dadi simbul resmi ing negara Indonésia
Minangka kepala papréntahan, Présidhèn dibantu déning wakil présidhèn lan mantri ing kabinèt, ngemu daya èksekutif kanggo nindakaké pakaryan saka pamaréntah ing padinané
Présidhèn (lan Wakil Présidhèn) mengku jawatan suwéné 5 taun saben sak périodhe, lan sawisé iku bisa kapilih manèh ing kalungguhan kang padha kanggo sak périodhe manèh
Panguwasa, kuwajiban, lan hak-hak
Panguwasa, kuwajiban, lan hak-hak Présidhèn ing antarané ya iku: Syarat
Ing syarat-syarat Présidèn lan Wakil Présidèn Républik Indonesia miturut UU No
42 taun 2008 ing Pemilihan umum Présidèn lan Wakil Présidèn minangka ndhèrèk: Pilihan
Miturut owah-owahan kaping 3 Angger-Angger Nagara saka UUD 1945 , Artikel 6A, Présidhèn lan Wakil Présidhèn kapilih kanthi dadi sak pasangan langsung déning wong lumantar Pemilihan Présidhèn lan Wakil Présidhèn (Pemilu presiden)
Sadurungé, Présidhèn (lan Wakil Présidhèn) kapilih déning wong-Wong kang Majelis Permusyawaratan
Kanthi owah-Owahan saka 1945 KONSTITUSI, Présidhèn ora duwèni tanggung jawab marang DPR, lan kalungguhan antarané Présidhèn lan KEYGEN iku padha
Kandhidhat kanggo Présidhèn lan Wakil Présidhèn diajokaken déning parté pulitik utawa pakumpulan koalisi parté pulitik kang mèlu kontèstasi sadurungé pemilu
Pemilu Présidhèn pisanan ing Indonesia iku dianakaké ing taun 2004
Yèn ing Pemilu Présidhèn dijupuk votes >50% nomer votes ing pemilihan karo ing paling 20% ing saben provinsi kang nyebar liwat setengah nomer provinsi Indonesia, banjur padha bakal ngumumaké minangka kapilih dadi Présidhèn lan Wakil Présidhèn
Yen ana pasangan calon Présidhèn lan Wakil Présidhèn kapilih, banjur pasangan kang angsal paling votes pisanan lan kaloro ing Pemilu Présidhèn ing ngisor iki Pemilu Présidhèn babak kapindho
Pasangan kang dijupuk paling votes ing Babak Kapindho saka Présidhèn ngumumaké minangka kapilih dadi Présidhèn lan Wakil Présidhèn
Pemilu saka Wakil Présidhèn kosong mlompong
Ing acara saka lowongan kerja a Wakil Presiden, Presiden diajukake 2 calon Wakil presiden kanggo KEYGEN
Ing paling anyar, ing 60 dina saka PATEMON dianakaké Sesi saka KEYGEN kanggo milih Wakil presiden
Pemilu Présidhèn lan Wakil Présidhèn kang kosong mlompong